আদানি গোষ্ঠীকে সমন পাঠাতে গড়িমসি মোদি সরকারের, অভিযোগ নিয়ামক সংস্থার

ওয়েবডেস্ক- ফের খবরের শিরোনামে আদানি গোষ্ঠী (Adani Group) । কেন্দ্রীয় সরকারের (Central Government) বিরুদ্ধে মারাত্মক অভিযোগ তুলল নিয়ামক সংস্থা। তাদের অভিযোগ আদানি গোষ্ঠীকে সমন (summons)  পাঠাতে গড়িমসি করছে মোদি সরকার। আদানি গোষ্ঠীর বিরুদ্ধে নিরাপত্তা সংক্রান্ত জালিয়াতি ও ২৬৫ মিলিয়ন ডলার ঘুষ কেলেঙ্কারির তদন্ত করছে মার্কিন সিকিওরিটিজ অ্যান্ড এক্সচেঞ্জ কমিশন (এসইসি) (US Securities and Exchange Commission (SEC))।  এই বিষয়ে নিয়ামক সংস্থা গত ১২ অক্টোবর আদালতে জানিয়েছে, আদানি গোষ্ঠীর কর্তাদের হাতে সমন দিতে কেন্দ্র সেভাবে সাড়াশব্দ করছে না।

২০২৪ সালে ব্রুকলিনের কৌঁসুলিরা আদানি গোষ্ঠীর বিরুদ্ধে ভারতীয় আধিকারিকদের ঘুষ দেওয়ার অভিযোগ আনেন। অভিযোগ ছিল আদানি গোষ্ঠীর একটি শাখা সংস্থা আদানি গ্রিন এনার্জির উৎপাদিত বিদ্যুৎ কেনার জন্য এই ঘুষ দেওয়া হয়েছিল। যে সমস্ত ভারতীয় কর্তারা এই ঘুষ থেকে লাভবান হয়েছিল, তারাই পরে সংস্থার দুর্নীতি দমন নীতি সম্পর্কে মার্কিন ইনভেস্টারদের বিভ্রান্ত করে। এই বিষয়ে অবশ্য ভারতের আইন ও বিচার মন্ত্রক বা আদানি গোষ্ঠী কেউই কোনও মন্তব্য করেনি।

আরও পড়ুন-  RSS-কে নিয়ে বিস্ফোরক মন্তব্য কংগ্রেসের মুখ্যমন্ত্রীর ছেলের

আদানি গোষ্ঠী আগেই এসইসি-র এই অভিযোগকে ‘ভিত্তিহীন’ বলে দাবি করেছে। যত দ্রুত সম্ভব আইনি ব্যবস্থা গ্রহণ করবে বলে জানিয়েছে। ২০২৫ সালের জানুয়ারিতে, আদানি গ্রিন এনার্জি অভিযোগগুলি পর্যালোচনা করার জন্য স্বাধীন আইন সংস্থাগুলিকে নিয়োগ করেছিল।

শুক্রবার নিউ ইয়র্কের এক জেলা আদালতকে এসইসি জানিয়েছে, আদানি গোষ্ঠীর প্রতিষ্ঠাতা গৌতম আদানি এবং তাঁর ভাইপো সাগর আদানির কাছে আইনি নথি পাঠানোর ভারতের আইন মন্ত্রকের কাছে একাধিকবার অনুরোধ করা হয়েছে। মন্ত্রকে সঙ্গে শেষবার কথা হয়েছিল ১৪ সেপ্টেম্বর। কিন্তু নথিগুলি দেওয়া হয়েছে কিনা সে সম্পর্কে এখনও কোনও নিশ্চয়তা মেলেনি।

দেখুন আরও খবর-

&nbsp;